CELEX: 62011TN0098
Language: et
Date: 2011-02-17 00:00:00
Title: Kohtuasi T-98/11 P: AG 17. veebruaril 2011 esitatud apellatsioonkaebus Avaliku Teenistuse Kohtu 16. detsembri 2010 . aasta määruse peale kohtuasjas F-25/10, AG versus parlament

16.4.2011   
            
            
               ET
            
            
               Euroopa Liidu Teataja
            
            
               C 120/15
            
         AG 17. veebruaril 2011 esitatud apellatsioonkaebus Avaliku Teenistuse Kohtu 16. detsembri 2010. aasta määruse peale kohtuasjas F-25/10, AG versus parlament
   (Kohtuasi T-98/11 P)
   2011/C 120/36
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: AG (Brüssel, Belgia) (esindajad: advokaadid S. Rodrigues, A. Blot ja C. Bernard-Glanz)
   
      Teine menetluspool: Euroopa Parlament
   
      Apellatsioonkaebuse esitaja nõuded
   
   Apellant palub Üldkohtul:
   
               —
            
            
               tunnistada käesolev apellatsioonkaebus vastuvõetavaks;
            
         
               —
            
            
               tühistada Avaliku Teenistuse Kohtu 16. detsembri 2010. aasta määrus kohtuasjas F-25/10;
            
         
               —
            
            
               rahuldada hageja poolt Avaliku Teenistuse Kohtus esitatud tühistamis- ja hüvitamisnõuded;
            
         
               —
            
            
               mõista mõlema astme kohtukulud välja parlamendilt.
            
         
      Väited ja peamised argumendid
   
   Oma kaebuse põhjenduseks esitab apellant ühe väite, mis käsitleb esimese astme kohtus esitatud tõendite moonutamist, õiguskindluse põhimõtte ning õiguse tõhusale õigusekaitsevahendile rikkumist osas, milles:
   
               —
            
            
               ükski toimiku tõend ei võimalda Avaliku Teenistuse Kohtul asuda seisukohale, et apellant ei näidanud üles hoolsust, kui ta ei lasknud posti ümber suunata aastalõpu puhkuse ajaks, kui postiametnik tuli tema elukohta talle üle andma parlamendi tähtkirja, mis sisaldas vastust tema kaebusele;
            
         
               —
            
            
               Avaliku Teenistuse Kohus ei selgitanud, mida tuleb mõista „pikendatud” puhkuse all;
            
         
               —
            
            
               Avaliku Teenistuse Kohus leidis, et postisaadetise saabumise teade, mille apellant leidis oma postkastist puhkuselt tagasi saabudes, puudutas tingimata parlamendi tähtkirja, mis sisaldas vastust tema kaebusele.